
De linguae Latinae pronuntiatione 
Schola I: De fontibus 

1. De linguae Latinae pronuntiatione duo uulgatae sunt falsae opiniones: 1. eam esse 
simplicissimam, cum omnia ut scribantur sic enuntientur (sic nuper in Felice libro 
scholastico): inde inutile esse talia docere; 2. eam esse obscurissimam, cum ex antiquis 
temporibus nulli nobis phonodisci seruati sint: inde inutile esse talia quaerere. Contra multi 
uiri docti inde ab Erasmo e liquidis fontibus multas leges pronuntiationis certas statuerunt. 

1. Desiderii Erasmi Roterodami De recta Latini Graecique sermonis pronuntiatione dialogus (1528/ 2 1529), 
ed., transt., comm. Johannes Kramer, 1978 

2. E. Seelmann: Die Aussprache des Lateinischen nach physiologisch-historischen Grundsatzen, 1885 (1970) 

3. E.H. Sturtevant: The pronunciation ofGreek and Latin, Philadelphiae 1940 (1975) 

4. W.S. Allen: Vox Latina: a guide to the pronunciation of classica! Latin, 1965,"1978 (1989) 

5. St.G. Daitz: The pronunciation and reading of classical Latin [duo phonocasetae], 1984 

6. Vera U.G. Scherr: Auffiihrungspraxis Vokalmusik: Handbuch der lateinischen Aussprache: klassisch - 
italienisch - deutsch, 1991 

2. Inter fontes primum locum habere solet tradita consuetudo. Vt ubique in orbe terrarum 
uox arma fere eodem modo pronuntiatur. Sed haec ratio minime certa est. Nam, ut exemplum 
notissimum afferam, uox Caesar a Germanis, Francogallis, Anglis, Italis longe diuerso modo 
enuntiatur, cum quisque suae scriptionis et dictionis morem sequatur. Quare nationes inter se 
cum Latine loquuntur uix intelligunt. Meliores testes sunt ipsae linguae romanicae q.d. quae 
tamquam filiae Latinae linguae matris faciem saepe referunt. Sic littera T in it. tempo, hisp. 
tiempo, fr. temps non aspiratur, ut in lat. tempus (contra in time Angli aspirant). Et mutatio 
litterarum saepe certas leges sequitur; ut lat. d, si in aperta syllaba paenultima acuitur, efficit 
plerumque it. ud , hisp. ue (bonus > it. budno, hisp. buencr, focus > it .fuoco, hisp .fuego), lat. 
d eodem loco efficit it. d ( nomen > nome). Interdum etiam aliae linguae e Latino fonte 
hauserunt, ut lat. Caesar > germ. Kaiser, unde quae uetus enuntiatio fuerit, patet. 

7. Caelestis Eichenseer (ed.): Exempla pronuntiatuum diversorum - colloquia Latina [phonocaseta], 1983 

8. W(ilhelm) Meyer-Liibke, Romanisches etymologisches Worterbuch, 3 1935 = G972 (9635 uoces Latinae!) 

9. „Latein und romanische Sprachen“, Der Altsprachliche Unterricht 48, fasc. 4, m. Iui. 2005 

3. Ipsa etiam scriptura Latina multa docet. Sunt enim in titulis (s. inscriptionibus) quaedam 
notae quibus longae uocales notantur, ut apex in MAXIMUS aut I longa in FRIGIDUS aut 
duplicatio uocalis in PAASTOR . Similiter etiam duplices consonantes indicari possunt. 
Interdum etiam errores lapicidarum indices sunt pronuntiationis, ut cum DVLCESSIMA aut 
SENE (pro sine) legitur. Hic autem utilissimi sunt tituli Pompeiani uulgares. Non nihil etiam e 
transcriptionibus discitur. Vt cum Graeci pro Caesar scribunt Kaisar, pro Valerius scribunt 
Oualerios (unde cognoscimus naturam litterae V). Aut cum Romani gr. Makedonia uertunt 
Macedonia. Vocalium autem quantitas certissime dinoscitur e poetis, qui etiam non nihil de 
synaliphis et hiatibus docent. Sed etiam illi deficiunt in syllabis positione longis. 

10. Alfonso Traina: L’ alfabeto e lapronunzia dei latino, (1957) 2 1963 

11. Veikko Vaananen: Le latin vulgaire des inscriptions pompeiennes, 2 1959 

12. Anton Marx: Hulfsbuchlein fur die Aussprache der lateinischen Vokale in positionslangen Silben, 

(1889) 3 1901 

4. Multo plurimi autem facienda sunt testimonia scriptorum antiquorum, praesertim 
grammaticorum, unde, ut unum exemplum afferam, certissimum est litteram c etiam ante e et 
i semper mutam remansisse i.e. ut k sonuisse. Etiam rhetores ut Cicero et praesertim 
Quintilianus nonnihil huc contribuunt. Velut hi omnes tradunt non unum genus fuisse 
accentus, ut nunc pronuntiare solemus, sed inter acutum (Romae) et circumflexum (Roma) 
distinguendum esse. Multa etiam ex obiter dictis deprehenduntur, ut cum Cicero (de diu. 2,84) 
dicit cauneas (quod est genus pomorum) in uulgari pronuntiatione sonuisse tamquam caue ne 
eas\ aut cum Plautus sic ludit (Bacch. 943): non in arcem, uerum in arcam faciet impetum. 

13. Henricus Keil (ed.). Grammatici Latini, 8 uolumina, 1857-1880 (1981) 

Schola II: De historia „phoneticae“ 

5. „Phonetica“, quam nos dicimus (i.e. ars pronuntiandi) pars fuit olim grammaticae, quae 
diuisa erat in recte loquendi scientiam et poetarum enarrationem (Quint. inst. 1,4,2). Vox 
grammaticae refertur ad grammata i.e. litteras. De quibus primus egisse dicitur Hippias 
Elius; nonnulla habet Plato in Cratylo et Philebo. Is, ut uidetur, primus inter uocales 
consonantes semiuocales distinxit; eum secutus Aristoteles in Poetica (20), qui etiam in 
naturam uocis humanae diligentius inquirebat. Tum non nihil profecerunt Stoici, quorum 
quidam De uoce ( Peri phones ) scripserunt. Inde pendere uidetur Dionysius Thrax (saec. II 
a.Chr.), qui sua Arte grammatica quasi pater omnis grammaticae Graecae putandus est. Ibi 
insunt paene omnia uerba quibus nos nunc quoque (sc. in Latinum conuersis) utimur. 

14. H(ermann) Steinthal: Geschichte der Sprachwiss. bei den Griechen und Romern, 2 partes., 2 1890 (1971) 

15. Alfred) Gudeman: „Grammatik“, RE VII 2 (1912), 1780-1811 

16. Rudolf Pfeiffer: Geschichte der klass. Philologie: von den Anfangen bis zum Ende des Hellenismus, 2 1978 

17. Verena Schulz: „Die Stimmbildung der Antike“, 2010 (ms„ nondum editum) 

6. Grammatici Latini, quorum princeps fuit Aelius Stilo (saec. II a.Chr.), tamen magis ad 
Stoicos redire uidentur. De litteris primus diligentisime disputauit Nigidius Figulus, aequalis 
Ciceronis. Velut uidit in uoce anguis non ueram n ante g esse pronuntiandam.. Plurimum 
addidit M. Terentius Varro et in libris De sermone Latino et in Disciplinarum libro I. Aetate 
imperatoria ineunte de orthographia egerunt M. Verrius Flaccus et imperator Claudius ipse, 
qui etiam nouas litteras inuenit, deinde Terentius Scaurus et Velius Longus. Sed inter omnes 
qui de arte pronuntiandi scripserunt, longe eminet Terentianus Maurus (saec. II aut III 
p.Chr.) qui tribus carminibus didacticis egit De litteris , De syllabis , De metris. Nemo ante 
illum, ne e Graecis quidem, tam accurate quomodo singulae litterae enuntiarentur descripsit. 

18. Hyginus Funaioli (ed.), Grammaticae Romanae fragmenta, 1907 (1969) 

19. lan W. Beck (ed.), Terentianus Maurus De syllabis, 1993 (cum comm.) 

20. Chiara Cignolo (ed.), Terentiani Mauri De litteris, de syllabis, de metris, 2002 (cum comm.) 

7. Nouus quasi ordo grammaticorum incipere uidetur ab aetate Diocletiani, qua scholae quasi 
restitutae sunt. Hi inde a Plotio Sacerdote totas nobis Artes grammaticas reliquerunt. 
Materiam autem sic diuidere solent, ut primum de „phonetica“, i.e. de uoce, litteris, syllabis, 
deinde de partibus orationis, tertio loco de uitiis et uirtutibus orationis agerent. Praecipui 
autem auctores fuerunt Aelius Donatus, qui Romae saec. IV, et Priscianus, qui 
Constantinopoli saec. VI docuit. Hi omnes curabant, ut puritas sermonis etiam in 
pronuntiando a uulgari deprauatione uindicaretur. Ac medio aeuo q.d., haec studia minus 
colebantur, pronuntiatio ipsa in singulis populis diuersa erat. 

21. Wolfram Ax: Laut, Stimme und Sprache: Studien zu drei Grundbegriffen der antiken Sprachtheorie, 1986 

22. Robert A. Kaster: Guardians of language: The grammarian and society in late antiquity, 1988 

8. Tempore renascentium litterarum pronuntiationi iterum studebant uiri docti. Atque 
Erasmus (1528) maxime quantopere nouae rationes pronuntiandi a uetere discreparent, 
demonstrauit. Quem secuti sunt Stephanus (1538), Iustus Lipsius (1586), alii. Orthographiam 
nouauit Petrus Ramus (1559) distinguendo inter u et v, i et j. Omni „phoneticae“ quasi nouum 
fundamentum subditum est, cum Antonius Ferrein medicus (1741) uoces humanas effici 
chordis uocalibus (< cordes vocales ) repperisset: maximum inuentum post Galenum. Latinae 
„phoneticae“ autem multum noui attulerunt grammatica „indogermanistica“ et „romanistica“, 
quae confluxerunt in opus nunc quoque utile Corssenii (1859). Postea inuentum est etiam 
„cymographium“ ad uoces graphice excipiendas. Et fuerunt qui antiquam pronuntiationem in 
scholis renouare uellent. Quibus assensus est Conuentus Auennionensis 1956 habitus. 

23. (Paul) W. Corssen: Uber Aussprache, Vokalismus und Betonung der lateinischen Sprache, (1859) 2 1868 

24. Rudolf Bouterwek / August Tegge: Die altsprachliche Orthoepie und die Praxis, 1878 

Schola III: De litteris uniuersis 

9. Alphabetum inuentum a Phoenicibus, unde omnia alphabeta, etiam Indorum, ueterum 
Germanorum. Inde Graeci (additis uocalibus), inde Romani - siue per Etruscos intercedentes 
siue per Euboicos Cumanos (apud quos X ualuit CS, noch „Chi“). G sero inuenta est, saec. III 
(antea per C scripta). Cicero XXI litteras numerat (nat. deor. 2,93): ABCDEFGHIKLM 
NOPQRSTVX, posteri litteras XXIII (additis Y et Z). Romani semper maiusculis litteris aut 
„uersalibus“, ut nos dicimus, scribebant, forma minuscularum Carolina aetate inuenta est. 
Vnde nobis nonnulla uidentur ambigua, ut cum Ouidius de se gloriatur (ars 1,17): EGO SVM 
PRAECEPTOR AMORIS ( amoris an Amo risi). Nunc alphabetum Latinum in toto orbe ualet. 

25. R. Wachter (ed.): Altlateinische Inschriften, 1987 

26. Ferdinand Sommer / Raimund Pfister: Handbuch der lat. Laut- und Formenlehre, vol. 1, 1977, 28-33 

10. Audiamus, quae Marius Victorinus (saec. IV) de uoce et litteris dicit ( GL 6,4-7): „Vox 
est aer ictus auditu percipibilis, quantum in ipso est [...]. Vocis formae sunt duae, articulata et 
confusa. Articulata [...] aut musica est [...] aut communis. [...] Confusa autem [...], ut est equi 
hinnitus, [...] plausus [...]. Omne autem explanatiuarum uocum initium et indiuidua uox est 
littera. [...] Littera est uox simplex una figura notabilis. [...] Nam accidunt unicuique litterae 
nomen, figura, potestas. Nomen est quo appellatur, figura qua notatur, potestas qua ualet.“ 

27. Italo Mariotti (ed.), Marii Victorini Ars grammatica, introd., testo erit, e commento, 1967, p. 66-70 

28. Wilfried Stroh: „De uocis definitione quadam Stoica“, in: Mousopolos Stephanos, 1998, 443-452 

11. Nunc de diuisione litterarum: „Litterarum aliae sunt uocales, aliae consonantes. Vocales 
sunt quae per se proferuntur et per se syllabam faciunt. Sunt autem quinque: AEIOV. Harum 
duae, I et V, transeunt in consonantium potestatem, cum aut ipsae inter se geminantur aut cum 
aliis uocalibus iunguntur, ut IVNO, VATES. Consonantium uero est species duplex: sunt 
enim aliae semiuocales, aliae mutae. Semiuocales_sunt quae per se quidem proferuntur, sed 
per se syllabam non faciunt. Sunt autem numero septem: FLMNRSX. Ex his una duplex 
littera X [...]. Mutae sunt autem quae neque per se proferri sunt nec per se syllabam faciunt. 
Sunt autem numero nouem: BCDGGHKPQT. Ex his superuacuae quibusdam uidentur K et Q, 
quia C littera harum locum possit implere. H quoque admittimus, sed adspirationis notam, non 
litteram aestimamus. Y et Z propter Graeca nomina admittimus." 

13. E uocalibus Victorinus duas nominat biformes: E et O, quod pro binis Graecis ponuntur. 

E semiuocalibus quattuor liquidas dicit LMNR, quia inter consonantem et uocalem leniter 
inseruntur, ut clamor , Tmolus , Africa; duas duplices: XZ, quod in metris pro duabus ualent. F 
e P et H compositam esse negat, quod in metris pro una ualeat. E mutis H infirmam esse, quod 
in metris despiciatur; tres dicit spiritales: CPT, quia H subiungi potest, ut Chiron , Philon , 
Thoas, quattuor rigidas: BDGQ, quod adspirationem non admittunt. Desinit in catalogum 
alphabeti (omissa, ut uidetur, A): „B consonans muta rigida, C consonans muta spiritalis, D 
consonans muta rigida, E uocalis biformis, F consonans semiuocalis" etc. 

14. Differentias litterarum iucundissime describit Terentianus Maurus uersibus sotadeis (De 
litt. 85-106, GL 6,328): „Elementa, rudes quae pueros docent, magistri / uocalia quaedam 
memorant, consona quaedam; / haec reddere uocem quoniam ualent seorsa, / nullumque sine 
illis potis est coire uerbum: / at consona quae sunt, nisi uocalibus aptes, / pars dimidium uocis 
opus proferet ex se, / pars muta soni comprimet ora molientum [...] ut non labiis hiscere, non 
sonare lingua / ullumue meatum queat explicare nisus, / uocalia rictum nisi iuncta disserarint. 

/ [...] B cum uolo uel C tibi uel dicere D G, / E, quae sonitum commodat hisce, si negetur, / et 
labra prementur simul et reuincta lingua: / haec uim tacitam sponte sua nimisque mutam / 
coniuncta potentem sonitus facit latentis / geminumque refert auribus ex utraque sensum." 

Schola IV: De uocalibus I 

15. Terentianus Maurus, De litteris 108-134 (ed. Wilfried Stroh, 2010): 

Nunc, singula quam possideant in ore sedem 

ictusque suos concipiant et unde rumpant, 

ut quiuero, uersu blaterabo Sotadeo. 110 

A prima sonum littera sic ab ore sumit: 

immunia rictu patulo tenere labra 

linguamque necesse est ita pendulam reduci, 

ut nisus in illam ualeat subire uocis, 

nec partibus ullis aliquos ferire dentes. 115 

E quae sequitur uocula dissona est priori, 
quia deprimit altum modico tenore rictum 
cintrorsus adactis leuiter satis labellis> 
et lingua remotos premit hinc et hinc molares. 

I porrigit ictum genuinos prope ad ipsos 
minimumque renidet supero tenus labello. 120 

O Graiugenum longior altera est figura, 
alter sonus est et nota +temporum+ minor<i>; 
compendia nostri meliora crediderunt, 
uocalibus ut non nisi quinque fungeremur, 
productio longis daret ut tempora bina 125 

correptio plus tempore non ualeret uno: 
hinc L]Ta minus scribimus, hinc et co supremum, 
una quoniam sat <ea> habitum est notare forma, 
pro temporibus quae geminum ministret usum, 
igitur sonitum reddere cum uoles minori, 130 

retrorsus adactam modice teneto linguam, 
rictu neque magno sat erit patere labra; 
at longior alto tragicum sub oris antro 
molita rotundis acuit sonum labellis. 

<...> 


111 sonum Stroh, Beck: locum M editores 112 tenere M: an manere? post 117 lacunam statuit Goidanich 
coli. Apthonio GLVI 33,1-2; suppleui ex.gr. 119ictumM: an illam? 122 sonus M: an modus? temporum 
minor M: temporum minori Micyllus: temporis minoris Keil dub. in app. 125 ut an et? 127 et M an nec? 
128 sat ea scripsi: sat M (def. Brissaeus): satis Santen: fas Lachmann post 134 lacunam statui (an post 
141?), ad explendam cf. Apthonium GL VI 33,8-9 


Apthonius GL 6,32 -33: 

A littera rictu patulo suspensa neque impressa dentibus lingua formatur. 

E, quae sequitur, depresso modice rictu oris reductisque introrsum labiis effertur. 

I semicluso ore impressaque sensim lingua <remotis> dentibus uocem dabit. 

O, ut E, geminum uocis sonum pro condicione temporis promit. [...] Igitur qui correptum 
enuntiat, nec magno hiatu labra reserabit et retrorsum actam linguam tenebit; longum autem 
productis labiis, rictu tereti, lingua antro oris pendula sonum tragicum dabit, cuius 
obseruationis et in E littera similis paene ratio. 

V litteram quotiens enuntiamus, productis et coeuntibus labris efferemus. 



Valahfridus (Wilfried Stroh): De linguae Latinae pronuntiatione - sem. hiem. 2010/11 


Schola V: De uocalibus II 

16. Notandum est neque Terentianum neque Apthonium ullam notare differentiam coloris 
(seu qualitatis) in longa d et breui 6. Sola conformatio oris et temporis dimensio diuersae 
uidentur. Alio loco Terentianus etiam apertius de Graecis uocalibus (450 sq.): ... o et tn 
uidentur esse uicinae sibi: / temporum momenta distant, non soni natiuitas. Contra nunc uiri 
docti plerique eam differentiam statuunt, ut d ore magis aperto [o], d magis clauso enuntietur 
[o:] (i.e. o propius accedat ad a, d propus ad m).V olunt igitur mox sic sonare: [moks], udx: 
[uo:ks] (ut nos distinguimus in Ort et rot). Afferunt has causas: 1. Lat. d et d in linguis 
Romanicis varios sonos efficiunt, ut lat. sol > it. sole , hisp. sol, lat. bonus > it. buono, hisp. 
bueno. - Nec tamen necesse est id a uario colore uocalium effici. 2. In titulis siue 
inscriptionibus saepe falso V pro O. O pro V scribitur, ut in CIL IV: RIDICOLA pro ridicula, 
FLVS pro flos. At exempla primi generis, quae crebra sunt, contrarium probare uidentur. 

29. W.M. Lindsay: Die lateinische Sprache, ihre Stamme, Laute und Flexionem [...], 1897, 14-42 

30. Pierre Fouche: Phonetique historique du franguis, vol. 2: Les voyelles, 2 1969 [diligentissime] 

17. Aliter se res habet in e et e. Hic Terentianus (saec. II ?) quidem nullam differentiam 
coloris indicat, obscurius agit Apthonius. Grammatici posteri autem dilucide distinguunt, ut 
Seruius (saec. IV/V, GL 4,421): [...] e et o aliter sonant productae, aliter correptae, nam o 
productum quando est, ore sub alto [sublato codd., editores!] uox sonat, ut ,Roma’; quando 
correptum, de labris uox exprimitur, ut ,rosa’. [hucusque nil noui - sed ...] item e quando 
producitur, uicinum est ad sonum i litterae, ut ,meta’; quando autem correptum, uicinum est 
ad sonum dipthongi, ut,equus’ ([ekuus] (nam dipthongus a e tum monopthongice 
enuntiabatur: e). Idem Sergius (GL 4,520). Pompeius (saec. V) id etiam Terentiano adscribit 
(GL 5,102): dicit ita Terentianus „quotiencumque e longam nolumus proferri, uicina sit ad i 
litteram “ . Vnde uix dubium est quin saec. IV/V quidem haec differentia coloris fuerit. Quam 
fortasse Romanicae linguae testantur: lat. mei > it. miele, hisp. miel; lat. uerus > it. vero. 

18. Apthonius, GL 6,33: 

Et ne Y conexam Graecis uocalibus praetermiserim, cuius frequentem usum quaedam uerba 
seu nomina desiderare noscuntur, ipsam quidem Graecis uocabulis, cum inciderint, 
reseruabimus, loco autem huius V litteram aptam nostris uocibus finximus, quam nisi per OY 
[per Y codd.] coniunctas [-am codd.] Graeci scribere ac pronuntiare non possunt. 

Terentianus Maurus, De litteris 135-145: 

Y quam memorant, uocibus auia est Latinis. 135 

uocalibus autem quoniam iugata Graecis 
in nostra etiam uerba dabat frequenter usum, 

<...> 

subiecimus illam, cui nomen V dederunt, 

uocale sonantes sibi quae iugaret omnes 

et sola sonum redderet ex sua figura, 140 

quam scribere Graius, nisi <0> iungat T, nequibit. 

hanc edere uocem quotiens paramus ore, 

nitamur ut O dicere, sic citetur ortus; 

productius autem coeuntibus labellis 

natura soni pressior artius meabit. 145 

post 137 lacunam statui, coll.GL 6,33; 7,25 139 uocale Micyllus: Vocalem M 141 O iungat Y scripsi: iungat 
T M : iungat OT Micyllus, editores 143 O Lipsius, Cignolo V M 145 artius scripsi: altius M, editores 

Schola VI: De uocalibus appendicula. De I et V consonantibus. De dipthongis. 

19. Latinae genuinae uocales, quae quidem „phonemata“ sint, numerantur decem: A A E E11 
O O U U (per V scriptae); distinguunt enim uocabula quae ceteris partibus non differunt. Cf. 
enim labor - labor, edo - edo\ nitor - nitor, populus - populus', fugit - fugit. His uix 
adnumeranda est uocalis illa, de qua Quintilianus (inst. 1,4,8): Medius est quidam Vet I 
litterae sonus: non enim sic ,optimum ’ dicimus ut,opimum’'. Ergo optimum uergebat ad 
optumum. Similia uerba sunt maxi/umus, li/ubido, carni/ufex, multa alia, in quibus ueteres V, 
recentes I scribebant et dicebant. Nam Velius Longus (saec. II) de his (GL 7,49): In quibus 
adnotanclum antiquum sermonem plenioris soni fuisse et, ut ait Cicero, rusticanum ... Nos 
uero postquam exilitas sermonis delectare coepit, usque I litteram castigamus illam 
pinguitudinem, non tamen ut plene i litteram enuntiaremus. Etiam in uiro et uirtute in prima 
syllabam i uicino ad u sono pronuntiatam fuisse affirmat eamque ob causam imperatorem 
Claudia eius soni (qui Y similis fuisse debet) nouam litteram inuenisse. 

20 .1 et V pro consonantibus quoque haberi posse notissimum est, quod fit, cum una earum 
aliam uocalem antecedat, ut in IVNO, IACVLVM, VVLTVS, VAS. Vbi / pronuntianda est ut Jj] 
in jung aut (angi.) young\ V consonans non ut Germanica [v] in Wasser, sed ut Anglica [w] in 
water (sed iam inde a saec. I illa V „fricatiua” fieri coepit, ut pro V scriberetur B ) . Est tamen 
quaedam differentia inter I et V consonantes, quam Terentianus notat (166-172): I cum medio 
nomine sic erit locata, / uoccdis ut illam ex latere utroque coartet, / BAIANA uelut, PEIOR 
item, TROIA uel HVIVS, / ipsa, ut docui, consona fiet a sequenti, / et si breuis est quae posita 
est loco priore, / longam faciet non minus hanc consona sola, /ceu longa fit, olim quotiens 
duae sequuntur. (Id quod in V non fieri rectissime dicit, ut in fauore, cauere.) Quam ob rem 
Quintilianus (inst. 1,4,11) aliique Ciceroni et Caesari placuisse tradunt, ut scribatur A1IO et 
MAIIA, scilicet per duplicem I consonantem. Quod in titulis et manuscriptis non semel 
inuenitur. Non igitur putandum est Troiam sonuisse ut Troe-am [trooam] (ut prima syllaba 
dipthongum habeat) aut (o producta) ut [trdjam\, sed magis ut [troj-jam]. 

21. Dipthongi sunt uocales duae ita inter se coeuntes, ut unius syllabae pars sint aut per se 
syllabam faciant, ut in au-fero, ae-ra (contra a-e-ra). Frequentis simae sunt AE et A V. De 
quibus Terentius Scaurus (GL 7,16): A igitur littera praeposita est V et E litteris ... Et apud 
antiquos 1 littera pro ea (sc. E) scribebatur... ut „pictai uestis“ et „aulai medio“ pro 
„pictae“ et „aulae“. Sed magis in illis E nouissime sonat. Quae mutatio scriptionis saeculo II 
a.Chr. facta uidetur etiam quadamtenus ad enuntiationem pertinuisse, nec tamen ut AE (ut in 
Germanorum scholis) monopthongus [e:] facta sit. Sic tamen, ut Varro testatur (ling.5,97; 
7,96), et suo et iam Lucili temporibus rustici loquebantur, qui haedum appellabant hedum 
[he:dum]. Vnde quidam nimis urbani scaenam pro scena (gr. skene) dicebant, etiam 
scaeptrum pro sceptro. Iam in titulis Pompeianis AE et E inter se saepe commutantur; saeculo 
II p.Chr. denique etiam doctiores AE monopthongice pronuntiauisse uidentur. Item A V in 
plebeio rusticoue sermone saepe O sonabat, ut aurum esset orum. Quorum nonnihil in 
eruditorum sermonem receptum est, ut coda, plodo, lotus, plostrum (nimis urbani contra pro 
cotibus dicebant cautesl). Ceterum O pro A V plebeium mansit. Ac notum est P. Claudium 
Pulchrum se mutauisse in Clodium. - Reliquarum dipthongorum pauciora sunt exempla ut OE 
in coepi, foedus (quae ut AE inde a saec. I p. Ch. in E mutabatur); EV in heu, heus, neuter 
(quae caue loquaris ut in germ. heute ); VI in cui, huic, qua uoce rarissime poetae pro 
disyllabica utuntur. Terentianus certe in huius dipthongum non agnouisse uidetur (u.§ 20). 

31. Federico Biddau (ed.): P. Terentii Scauri De orthographia [cum trad. et comm.], 2008 

32. Klaus Strunk (ed.), Probleme der lateinischen Grammatik, 1973 (multa de „phonologia” Latina) 

Schola VII: De consonantibus mutis 

22. In cononantibus Terentianus (ut post eum Apthonius, GL 6,33 sq.) non alphabeticum 
ordinem sequitur, sed, ut ipse ait, ut cuique est proximitas loci soniue (183). Incipit autem a 
mutis, quas nunc „occlusiuas“ aut „plosiuas“ dicunt, quia in eis occlusio cum plosione 
quadam soluitur, quod tamen iam ille uidit. Sic enim primum „labiales“ describit (186-193): 

B littera uel P quasi syllabae uidentur 

iunguntque sonos de gemina sede profectos [sc. B-E, P-E ]: 

nam muta iubet portio comprimi labella, 

uocalis at intus sonus [locus M] exitum ministrat. 

Compressio porro est in utraque dissonora: 
nam prima per oras etiam labella figit, 
uelut intus agatur sonus; ast altera contra 
pellit sonitum de mediis foras labellis. 

Ac dicere id Terentianus non potest, quod nos didicimus: se. B esse „chordalem“ (i.e. chordis 
uocalibus sonantibus effectam), P non ita. Tamen tale quid sentire uidetur. 

23. Item in „gutturalibus“ (194-198): 

Vtrumque latus dentibus adplicare linguam 
C pressius urget: dein hinc et hinc remittit, 
quo uocis adhaerens sonus explicetur ore. 

G porro retrorsum coit et sonum prioris 
obtusius ipsi prope sufficit palato. 

(K autem et Q e uerarum litterarum numero excludit, quoniam a C nihil differant.) Et in 
„dentalibus“ (199-203): 

At portio dentes quotiens suprema linguae 
pulsauerit imos modiceque curua summos, 
tunc D sonitum perficit explicatque uocem. 

T, qua superis dentibus intima est origo, 
summa satis est ad sonitum ferire lingua. 

Postea autem Priscianus (GL 2,20) Graecos grammaticos secutus omnes mutas diuidit in non 
adspiratas (P, C, T), aclspiratas (PH, CH, TH), medias (B, G, D) quae nec penitus carent 
adspiratione nec eam plenam possident. Quam diuisionem nunc „phonetici“ seruant, nisi 
quod non adspiratas appellant tenues. 

33. Edgar H. Sturtevant, „Tenuis and Media", TAPHA 48, 1917, 49-62 

24. Mutis Terentianus adiungit litteram H (quamquam dissimilis est), 212-220: 

Nulli dubium est faucibus emicat quod ipsis 
H littera, siue est nota quae spiret anhelum. 

Quin hanc etiam grammatici uolunt uacare, 
quia non adicit litterulis nouum sonorem, 
sed Graecula quaedam scholicae nitela uocis 
uocalibus apte sedet anteposta cunctis, 
hastas, hederas cum loquor, Hister, hospes, huius', 
sola<s> patitur quattuor ante consonantes, 

Graecis quotiens nominibus Latina forma est, 
si quando choros, Phyllida, rhamnos, thyma dico. 

Vbi caue ne ['§ori] et [TyIIis] dicas. - H leniter enuntiari nec pro uera consonanti haberi 
indicant etiam uersus, in quibus illa positionem non facit, elisioni non obstat. Tamen, quasi 
„phonema“ sit, mutat significationem, ut in horto et orto. - Veteres eam neglexerant; sed 
saec. I a.Chr. urbaniores qui uideri uolebant H ubique admiscebant (Quint. 1,5,19; Catuli. 84). 

Schola VIII: De consonantibus semiuocalibus 

25. Semiuocales uix prosa oratione, nedum uersu nominari posse Terentianus affirmat. 
Sequitur autem ordinem alphabeti: F (1) L (2) M (3) N (4) R (5) S (6) X (7) . Cum igitur F 
primam describit, eam distinguit a Graeca p, cui grauius adspiretur (227-229): 

Imum superis dentibus adprimens labellum, 
spiramine leni, uel ut [uelut M, editores] hirta Graia uites, 
hanc ore sonabis, modo quae locata prima est. 

Minime scribendum esse Dafnin pro Daphnide alio loco monet (842 sq.). Nec Graecos posse 
hanc dicere F Quintilianus docet (inst.1,4,14), qui ipse de F obscurius loquitur (12,10,19): ... 
paene non humana uoce uel omnino non uoce potius inter discrimina dentium efflanda est: 
quae etiam cum uocalem proxima accipit, quassa quodam modo, utique quotiens aliquam 
consonantium frangit, ut in hoc ipso frangit’, multo fit horridior. Apthonius Terentianum 
sequitur, nisi quod reflexam ad palati fastigium linguam esse addit (GL 6,34) - an iure? 

26. In ui L secundae describenda Terentianus admirabilis est (230-232): 

Aduersa palati supera premendo parte 
obstansque sono quem ciet ipsa lingua nitens 

ualidum penitus nescio quid + inire cogit + [tinire c. Lachmann ; cogit inire Brissaeus ], 
quo littera ad aures ueniat secunda nostras [...]. 

Aduersa interpretatur Apthonius eam partem pedati qua primordium dentibus superis est (GL 

6.34) , unde L magis Germanicae et Italicae L [1] „dentali“ quam Anglicae [I], quam 
„uelarem“ dicunt, similis fuisse putanda uidetur. Sed contra stat auctoritas Plini maioris, 
quem Priscianus laudat (GL 2,29): L triplicem, ut Plinio uidetur, sonum habet: exilem quando 
geminatur secundo loco posita, ut, ille 1 , ,Metellus’; plenum quando finit nomina uel syllabas 
et quando aliquam habet ante se in eadem syllaba consonantem, ut ,sol‘, ,silua ‘, ,flauus‘, 

,clarus’; medium in aliis, ut,lectum’,,lectus’. (Consentius, GL 5,394 exilem sonum etiam in 
lecto esse uult, cetera confirmat). Certe in fine syllabarum L magis Anglice sonuit. 

27. De „nasalibus“, quas dicere solemus, M et N, Terentianus breuior est (235-237): 

At tertia [se. M] clauso quasi mugit intus ore. 

Quartae [se. A] sonitus figitur usque sub palato, 

quo spiritus anceps coeat naris et oris [ malini: quem ... cieat]. 

Aliquam diuersitatem enuntiationis M indicat Priscianus (GL 2,29): M obscurum in 
extremitate dictionum sonat, ut,templum’ [tum uocalem antecedentem „nasalem“ fuisse multi 
credunt]; apertum in principio, ut,magnus’; mediocre in mediis, ut,umbra’. Vnde notissima 
illa elisio (Verg. Aen. 1,3): multfum) ille (et animaduerto pro animum aduerto). De adulterina 
N iucunde Nigidius Figulus (ap. Geli.19,14,7): inter litteram N et G est alia uis, ut in nomine 
,anguis’ et [...] ,increpat’ [...]. In omnibus his non uerum N, sed adulterinum ponitur. Nam N 
non esse lingua indicio est; nam si ea littera esset, lingua palatum tangeret. Quem sonum 
nunc scribunt [q]. E titulis, ut DINGNVS et CONGNATVS, elucet eum fuisse etiam ante gn. 

28. Terentianus de R (238): uibrat tremulis ictibus aridum sonorem. Quod linguae fastigio 
effectum esse (ut Itali, Hispani solent), non faucibus (ut Francogalli) declarant Apthonius (GL 

6.34) et alii. - S autem et X (Ter. M. 239-244)... 

uicina quidem sibila dentibus repressis 
miscere [malim: stridere] uidentur: tamen ictus ut priori 
<et> promptus in ore est agiturque po[e]ne dentes, 
sic leuis et unum ciet auribus susurrum; 
mixtura secundae geminum parat sonorem ... 

se. quia C et S in ea iungantur. S autem non „chordalem“ fuisse ex eo discimus quod nupsi 
deriuatur a nubo et quod saepe legitur urps, opsides, apsolutus ... 

Schola IX: De syllabis I 

29. Verba in omnibus fere linguis e syllabis composita esse constat: quid autem syllaba sit, 
quomodo syllabae inter se diuidendae sint, ambigitur. Id sane certum est cuiusque syllabae 
quasi nucleum esse uocalem aut dipthongum. Ceterum aliter noui „phonetici“, aliter ueteres 
orthographi, aliter metrici diuidunt. Qui de orthographia scripserunt, sequenti cuique syllabae 
quam plurimum litterarum tribuerunt, sic tamen ut a consonantibus eius Latinum (aut 
Graecum) uocabulum incipere possit: a-strum (cf. stratum), ine-ptus (cf. gr. pteron), a-mnis 
(cf. gr. mneme ), sed ar-bor (quia nullum uerbum incipit a rb). Quae lex tamen saepissime iam 
a lapicidis ueteribus in titulis scribendis uiolatur. Qui naturalem quandam syllabarum 
diuisionem praeferre solent (ut am-nis), quae etiam „phoneticis“ probatur. Contra metrici de 
diuisione syllabarum nihil docent, tamen, quae syllaba longa, quae producta sit, praecipiunt. 

34. W. Denniston: „Syllabification in Roman inscriptions", CPh 1, 1906, 47-68 

35. W.Sidney Allen: Accent and rhythm: prosodic features ofLatin and Greek [...], 1973 

31. Certe plurimum refert syllabas longas producte, breues correpte pronuntiare. Cuius rei 
rationem Quintiliano teste (inst. 11,4,47) iam pueri sciunt, sc. breuem unius temporis esse, 
longam duorum. Quod fideliter tenendum est. Breuis autem ea syllaba est, cuius uocalem 
breuem non plus quam una consonans sequitur, ut hoc uerbum sequitur e tribus breuibus 
syllabis constat ( qu semper pro una consonante habetur). Contra longa syllaba ea est, quae aut 
longam uocalem uel dipthongum habet, ut secunda in sequatur - dicitur autem natura longa 
- , aut cuius breuem uocalem duae pluresue consonantes (aut x uel z) sequuntur, ut secunda in 
sequuntur - haec uocatur positione longa. Quae nomina a Graecis grammaticis inuenta non 
ad aliquam positionem litterarum pertinent, sed inde data sunt, quod illis grammaticis 
quaedam in lingua natura (cpoasi), quaedam conuentione siue positione (Osasi) constituta 
uidebantur. Tamen uix dubium est, quin etiam syllabae positione longae quodammodo 
naturales sint. Quod uel e lege accentus elucet. Aeque enim acuitur secunda syllaba in 
sequuntur atque in sequatur. Nec tamen u in sequuntur producenda est. 

36. R. Hiersche: „Herkunft und Sinn des Terminus .positione longa‘“, Forschungen und Fortschritte 31,1957, 

280-285 

32. Qui autem nunc sunt metrici et „phonetici“, syllabas positione longas aliter definire uolunt 
ac ueteres, cum eam rem ad syllabarum diuisionem reuocant. Positione longam enim dicunt 
eam syllabam quae „occlusa“ sit, id est una aut pluribus consonantibus terminetur, ut secunda 
in sequun-tur, prima in ar-bore. Cur igitur in primus ab oris (Aen.1.1) -mus et ab breues 
sunt, cum consonantibus terminentur? Quia Romani, aiunt, sic uerba inter se concatenauerunt: 
pri-mu-sa-bo-ris, ut quasi nouae syllabae extiterint. Sed unde scimus sic Romanos locutos 
esse? Contra certe ualet, quod duae pluresue consonantes in initio uerbi syllabam 
antecedentem, si breui uocali terminatur, non producit. In nulla spes syllaba -Ia breuis manet: 
exspectes in illa concatenatione uerborum nul-las-pes (ut in hos-pes ), sed manifestum est sic 
diuidi: nul-la-spes. Vnde tutius uidetur in hac re auctoritatem ueterum grammaticorum sequi. 

37. D.E. Hili: ..Quaestio prosodiae", Glotta 52, 1974, 218-231 (contra opinionem communem) 

33. Restat quaestio, quomodo positione longae syllabae enuntiandae sint. Stulti sunt qui hic 
credunt uocales produci. Acutiores ad imitationem Finnicae, Hungaricae, Bohemicae linguae 
nos uocant. Sed uel Itali nos de hoc docere possunt, cum prima producta syllaba dicunt tanto 
aut selva aut mamma, ubi in consonanti semiuocali, quae primam syllabam terminat, quasi 
conquiescunt, ut ex hac mora tota syllaba longa fiat. Quid uetat nos sic dicere tantus, silua, 
summus ? Item fit apud Italos in mutis quoque ut in bocca aut grappa, ubi muta ipsa quidem 
non producitur - quod natura uetat -, sed pausa parua existit inter occlusionem et solutionem 
litterae C aut P. Hoc nos facile transferre possumus etiam in pectus uel aptus uel abdo (qualia 
Itali non habent), ut post occlusionem mutae primae CT uel PT uel BD quasi una exeant. 

38. Detlev Fehling: rec. Zirin, 77ze phonological basis ofLatin prosody (1970), Gnomon 45, 1973,348-351 

Schola X: De syllabis II 

34. Notissimum est (etiam eis qui prosodiae Latinae parum periti sunt) illam positionis legem 
non ualere, quotiens muta (c g ch, t d th, p b ph ) cum liquida (r, rarius /) coniuncta breuem 
uocalem sequitur, ut in tenebrae, patris, uolucris nablium, assecla, Aphrodisia. Scilicet hic 
illae duae consonantes quasi pro una tam celeriter enuntiantur, ut syllaba non in duo tempora 
producatur, sed unum retineat. (Eamque ob causam littera r uel l liquida dicitur, quod eius 
sonus liquescat , ut docent grammatici.) Id autem non fit, cum in uerbis compositis muta et 
liquida secundum etymologiam partes esse diuersarum syllabarum uidentur; ut in qb-ripio, 
ob-linit (contra re-trahit. Hic lex positionis ualere debet, ut in muta fiat illa pausa de qua 
diximus. (Nec necesse est monere id etiam fieri in ab leone, sub rosa.) Sed poetae tamen, 
eheu, interdum licentia poetica sua usi eam productionem transferunt etiam in tenebras et 
uolucres, ut sint tenebrae et uolucres (Catullus etiam ludit [29,4]: ultima Britannia, more 
Graeco, non Latino). Vnde extitit iocosissimus ille uersus Ouidianus (met. 13,607): et primo 
similis uolucri, mox uera uolucris. Vbi accentum mutari Quintilianus (1,5,28) testis est frustra 
reclamante Seruio (Aen. 1,384). Illae autem syllabae modo breues modo longae communes 
uocantur (non ancipites, ut quidam nuncupant.) 

39. Lucianus Mueller, De re metrica poetarum Latinorum praeter Plautum et Terentium. 1861, 313 sqq. 

35. Syllabae natura longae quae sint, facile e uersibus poetarum cognoscitur. Vt e primo 
Aeneidos uersu ( arma uirumque cano Troiae qui primus ab oris ) discimus e lege uersus 
secundam a in arma breuem esse, item primam a in cano, contra o longam; suspiceris o 
longam etiam in Troiae, sed hic ualet positio, ut sit [ troj-jae ] (u. supra c. 20). Tamen iuuat 
quasdam leges nosse prasertim de syllabis finalibus: ut plures (non omnes!) uocales ante -s 
longas esse, quo loco Bauari plerumque peccant, cum in uocas et equos et uirtus ultimam 
uocalem corripiunt. Accuratissima praecepta c. A.D. 1200 Alexander de Villa Dei excogitauit 
et uersibus inclusit, ut: Ante b corripis a, sicut scabo siue scabellum [...] et labor; hinc demas 
labi uel fabula, flabam [...]. Sed praestat legere poetas quam talia. Iucundiores sunt uersus 
memoriales, ut: Sanus edit carnem: carmen doctissimus edit uel Haud leuis ille labor, cuius 
sub pondere labor. Vita falsas quantitates ut in germ. Libido, Tinnitus, Satire, Nivea. 

40. Fr. Crusius / H. Rubenbauer, Romische Metrik: eine Einfiihrung, 2 1955, 8-13 (liber obsoletus, sed utilis) 

41. J. Leonhardt, Dimensio syllabarum: Studien zur lateinischen Prosodie- und Verslehre von der Spdtantike 
bis zur friihen Renaissance, 1989 

36. Deficiunt poetae cum agitur de uocalibus in syllabis quae positione longae uidentur. In 
Aen. 1,1 utrum arma an arma dicendum sit e uersu non cognoscitur. Succurrunt auxilio tituli 
siue inscriptiones, ubi longae uocales uarie notantur (u. supra cap. 3); succurrunt etiam 
testimonia scriptorum ut Ciceronis, Gelli, grammaticorum; saepe ualet etymologia, saepe 
etiam linguae romanicae, interdum transcriptio Graeca. Leges generales praecipuae hae sunt: 
1. Vocalis ante ns et nf producitur, ut insula, confer (Cie. or. 159), item ante nx et net; ante nd 
et nt corripitur, ut condo, mentis (sed mens). 2. Verba, quae ante terminationem in g desinunt, 
in participio uocalem producunt, ut ago - actus (contra facio -factus), lego - lectus (aliter 
lectus), frango -fractus. Sic etiam lector, actito, tectum (quod in alias „medias“ consonantes 
extendere conatus est Lachmann, unde „Lachmannsche Regel“). 3. In inchoativis uocalis ante 
sc producitur: labasco, ulciscor. 4. Vocalis in tempore praesenti longa seruari solet: scribo - 
scripsi - scriptus (excipitur dictus, ductus) 5. Nominatiui dimensio e genetiuo cognoscitur: 
audax (gen. audacis), rex (regis), sed grex (gregis). Sed nonnulla hic incerta manent. Nota 
praecipue has uoces, in quibus saepe peccatur: ardeo, cresco, festus, forma, iiirgium, iustus, 
larua, luctus, lux, Marcus, Mars, maximus, mille, nolle, nullus, ordior, ordo, orno, osculum, 
ostium, pastor, princeps, priscus, publicus, purgo, rusticus, stella, tristis, uendo, ullus, udx. 

Cf. maxime Marx, Hulfsbiichlein (u. cap. 3, nr. 12); Meyer-Liibke, Worterbuch (u. cap. 2, nr.8) 

42. A. Walde / J.B. Hofmann: Lateinisch.es etymologisches Worterbuch, 2 Bde., 4 1965 

43. E. Pertsch: Langenscheidts Grofies Schulwdrterbuch Lateinisch-Deutsch, 5 1981 

Schola XI: De syllabis III. De accentu I. 

37. E poetis discimus saepe duas uocales iuxta positas inter se coire, ut e duabus syllabis una 
existat. Quae dicitur synizesis. Ea semper fit cum scribitur deest, enuntiatur dest (derat), sic 
fere semper per duas syllabas dipthongice deinde, proinde. Ceterum ueteres comici erant 
liberiores, qui saepe deorum, eamus disyllabice pronuntiauerunt; classica aetate ista rariora 
sunt (consuetudine communi scilicet mutata), ut: aurea composuit sponda (Aen. 1,698). Aliud 
genus synizeseos est cum i et u e uocalibus consonantes fiunt, ut in georg. 1,482 fluuiorum 
(lege fluv-jo-rum trisyllabice), item genua (lege gen-va)', contra fit diaeresis: si-lu-ae pro sil¬ 
uae. Quae omnia non poeticae dictionis, sed communis enuntiationis propria uidentur. 

38. In syllabarum pronuntiatione haec uitia sunt maxime uulgata: 1. Negleguntur longae 
syllabae antecedentes accentum: sollicitudinibus /7/7/7/7/7/7/7/7Z7(nec sol nec tu satis produci 
solent). 2. Item longae syllabae post accentum corripiuntur: nouis pro nouis. 3. Positio inter 
uerba non respicitur: consul uidet // /7// // /7 (sui non satis producitur). 4. In syllabis positione 
longis uocalis falso producitur: arma pro arma, praesertim in uersibus: ille regit dictis ... 

39. Transeamus ad accentum (Graec. prosodia ). In linguis permultis singula uerba singulis 
accentibus insignes sunt, quo fit ut una syllaba ceteris quodammodo antecellat. In aliis linguis 
inueniuntur toni - quam ob rem eae „tonales“ dicuntur - qui non unam syllabam prae ceteris 
denotant, sed significationem syllabae pro tonorum uarietate mutant; sic plurimae linguae 
orientales et Africanae. Sed est etiam inter linguas „accentuales“ non parua differentia. Nam 
accentus modo grauiores, modo leuiores sunt (ut apud Francogallos); modo „monotonales“, 
modo „polytonales“ (ut apud Graecos); modo solum leges „phoneticas“ sequuntur, modo 
significationi et sensui seruiunt (ut apud Anglos et Germanos). Latinus accentus certe nil ad 
sensum pertinet, quoniam locum sibi capit e sola dimensione syllabarum. Notissima est lex 
quam Quintilianus primus statuit (1,5,30): [...] in omni uoce acuta [se. syllaba] intra numerum 
trium syllabarum continetur. [...] trium porro [...] media longa aut acuta aut flexa erit [i.e. 
accentum habebit ], eodem loco breuis utique grauem habebit sonum [i.e. accentu carebit ], 
ideoque positam ante se, id est ab ultima tertiam acuet [i.e. accentu instruet]. Quae lex apte 
„Lex de paenultima" dicitur, quoniam a paenultimae dimensione locus accentus pendet. 

40. Ac de hoc loco quidem omnes nunc consentiunt. Rixam mouet quod ueteres grammatici 
aliique scriptores omnes (ut Quintilianus ipse) distinguunt inter accentum acutum (a) et 
flexum siue circumflexum (a) - grauem nunc quidem omittamus - : acutum illum syllabis 
breuibus et positione longis tribuunt (ut amo, arma), hunc flexum syllabis natura longis, si aut 
uerba sunt monosyllaba (ut miis, lex ) aut syllaba paenultima longa syllabam ultimam breuem 
antecedit (ut Roma, dicis)', alioquin paenultima longa acuitur (ut Romae, dixi), semper acuitur 
antepaenultima (ut litora, amduerat). Quae quamquam uidentur apertissima a plerisque 
grammaticis Germanis et Anglis nunc pro somniis habentur. Dicunt enim has leges 1. non e 
Latinae linguae obseruatione sumptas esse, sed a grammatica Graeca perperam translatas, 2. 
pugnare cum natura accentus Latini natura, qui certe „dynamicus“, non „melodicus“ fuerit. Id 
autem probant e uocalium infirmationibus ut in perficio, quod e uetere *perfacio natum sit. 

44. Fr. Schoell: De accentu linguae Latinae veterum grammaticorum testimonia, 1876 

41. Sed quam parum ueri simile est ueteres auribus suis usos non esse! Nam 1. paucae, non 
plurimae leges accentus Latini cum Graecis congruunt (cum in Graeco sermone accentus 
multo liberior sit); 2. haec distinctio „dynamici“ et „melodici“ accentus a plerisque 
„phoneticis“ nunc improbatur, qui et in „dynamico“ accentu semper aliquid „melodici“ inesse 
dicunt et contra. Nec Graecam linguam inter „tonales“ habendam, sed inter „accentuales 
polytonales" docent, quoniam differentia accentus in ea sensum mutare potest; quod in Latino 
sermone non accidit, qui ergo „monotonalis“ dicendus est. Nec tamen ineptiunt grammatici, 
cum inter acutos et flexos sonos distinguunt, eaque pars uenustatis Latinae poesis putanda est. 

45. A. Schmitt: Musikalischer Akzent und antike Metrik, Munster 1953 

Schola XII: De accentu II. De continuatione uerborum, membris, synaliphe 

42. Lex illa de paenultima quasdam patitur exceptiones, si grammaticis credimus: 1. Syllaba 
quae antecedit enclitica -que, -ne, -ue acuitur, etsi breuis est: armdque, illene, Musaue (sed 
itaque, deniquel). 2. Vltima contra uniuersam legem acuitur siue flectitur ubi -c (e -ce orta) 
uerbum claudit: illic (ex *illice), illuc, illinc, item istic etc. 3. Item genuinus accentus seruatur 
ubi exciditur e in -ne: tanton (e tantone). 4. Item in contractione genetiui aut uocatiui: Vergili 
(e Vergilii), Pompei. 5. Graeca nomina a ueteribus Latino pronuntiabantur, postea uiri docti 
Graecos accentus seruabant, ut diceretur etiam Pallas, Allecto. - De quibusdam grammatici 
ipsi inter se dubitabant, ut quidam deinde dicendum credebant, plurimi tamen deinde', nonnulli 
uoluerunt distinguere praepositionem circum, ut in circum litora, ab accusatiuo circum, sed 
Quintilianus (1,5,25) uerba iungit: circumlitora, ut sit tamquam in una uoce [...] una acuta. 

Praeter Schoellium (nr. 44) de loco accentus plurima congessit Seelmann (nr. 2) 30-64. 

43. Latina lingua a Germanica eo ualde differt, quod magis inter se uerba coniunguntur, etsi 
accentibus distincta sunt. Quod uel e lege positionis uidemus, quae etiam in uerborum 
coniunctione ualet. Nam in flumen altum syllaba -men breuis est (ut flumen tria tempora 
habeat), in flumen magnum autem longa (ut uerbum quattuor temporum fiat). Sed haec 
uerborum continuatio terminatur in fine membri (quod Gr. kolon s. colum dicitur), quod 
modo longius, modo breuius parua pausa finitur. Longum membrum uidetur esse Quo usque 
tandem abutere, Catilina, patientia nostra? - nam ubi hic pausam facias? breuiora 
distinguit Augustinus in S. Paulo (doctr. 4,40; ad Rom. 13,8): Nemini quicquam debeatis, // 
nisi ut inuicem diligatis. Si membrum in minora concidas, fiat incisum uel comma ( komma ), 
cuius tamen fines certissimi non sunt. In itium Cluentianae sic in commata diuidere uidetur 
Quintilianus (9,4,68): Animaduerti, iudices, /omnem accusatoris orationem / in duas / 
diuisam esse partis. Certe in fine membri distinctio longae et breuis syllabae tollitur, ut supra 
in patientia nostra possit nostra tam pro spondeo Q 0 D D quam pro trochaeo 0 D D ualere. 

Nam quod in carminibus uersus, id est in prosa oratione membrum. Atque Hieronymus 
testatur (praef. in Is.): in Demosthene et Tullio solet fieri, ut per cola scribantur et commata. 

44. Etiam in prosa uerba ita inter se copulantur, ut si uerbum antecedens in uocalem (aut 
uocalem + m ) desinat, sequens a uocali incipiat, una syllaba fiat e duabus, ut in illo effrenat{a) 
audacia, in uersu (Aen.2,96): promisi} ) ultor(em ) et uerbis odi(a) aspera moui. Quae dicitur 
synaliphe ( synaloiphe ) aut elisio ( ekthlipsis) - quam stulti poesis tantum esse credunt, cum 
tamen Cicero dicat de concursione uocum, i.e. uocalium (orator 152): ...quam magna ex parte 
ut uitiosam fugit Demosthenes: nobis ne si cupiamus quidem distrahere uoces conceditur 
(quod tam e uersibus ueterum poetarum quam ex orationibus horridulis Catonis comprobat). 

45. De natura eius pronuntiationis sunt diuersae opiniones. Quintilianus synaliphen sic ait fieri 
ut duae [...] syllabae pro una sonent (9,4,109), nempe ut Itali dicunt selv(a ) oscura ( a leuiter 
praeludente litterae o) sic silu(a) obscurer, contra Sacerdos (saec.III) et alii: synaliphe est cum 
de conuenientibus inter se litteris priorum fit elisio (GL VI 453): dixit is igitur silu ’obscura, 
sed ut uidetur, tantum in scansione metrica. Soubiran uir doctissimus multis testimoniis 
demonstrauit aetate „classica“ ueram synaliphen fuisse nec priorem uocalem totam exstinctam 
esse, nisi in encliticis -que, - ne et particulis ut unde, nempe (und’ ili’ aufugit ). Excipitur etiam 
est, in qua uoce non synaliphe fit, sed aphaeresis: fama est dicitur fama’ st, non fam’est. Quod 
docent etiam codices Plautini. De m in synaliphe diligenter docet Quintilianus (9,4,40): [...] 
etiam si scribitur, tamen parum exprimitur, ut,multum ille‘ et,quantum erat adeo ut paene 
cuiusdam nouae litterae sonum reddat.[...] tantum [...] cdiqua inter duas uocales nota est, ne 
ipsae coeant. Vbi uix dubium est quin Qintilianus hic de „nasalizatione“ quadam sentiat. 

46. Jean Soubiran: L’ elision dans la poesie latine, 1966 

47. Hans Drexler: Einfiihrung in die romische Metrik, 1967, 15-19 

48. J. Leonhardt: „Die Apharese bei ,est‘ in der Geschichte der lateinischen Metrik“, Glotta 66, 1988, 244-252 

Schola XIII: De hiatu. De periodis et interpunctione. 

46. Synaliphe siue elisio ubi non fit, hiatus (Cic. orator 77 tamquam hiatusl ) existit, quoniam 
sermo quasi ore aperto hiare uidetur. Qui notus est etiam ex poetis (qui tamen multo rarius 
quam Graeci hiatum admittunt). Illic hiatus saepe inuenitur post langas uocales, ut in Aen. 
9,477 ...femineo II ululatu, semperpost interiectiones, ut Hor. carm. 1,1,2 d II et praesidium 

rarius fit post breues uocales, ut Verg. ecl. 2,53 addam cerea pruna, // honos ...aut Hor. 
sat. 2,2,28 ... cocto num II adest honor idem; rarissime Graeca lege longa uocalis ante 
uocalem corripitur, ut ecl. 3,79 ... „formose, uale, uale“,ll inquit, „Iolla“. Vnde suspicari 
licet etiam in communi sermone saepius post longas uocales synaliphen factam non esse. 

47. Cicero quamquam in Latino sermone uoces distrahi posse negat (orator 152, u.supra § 

44), tamen oratori suadet (orator 150) ne uerborum coniunctione hiulcas uoces [i.e. hiatum] 
efficiat (ut etiam rhet. Her. 4,18). Hinc coniectari possumus aut synaliphen non semper factam 
esse aut etiam quasdam synaliphas asperiores uel hiulcas uisas esse. Cicero idem in genere 
summisso dicendi oratorem uerba coagmentare non uult: habet enim ille tamquam hiatus et 
concursus uocalium molle quiddam et quod indicet non ingratam neglegentiam de re hominis 
magis quam de uerbis laborantis (orator 77). Vbi tamen minus de pronuntiatione quam de 
compositione dicit. Quintilianus quoque cum de hiatu siue uocalium concursu praecipit 
9,4,33-37), aperte compositionem respicit; dicit enim Demosthenem et Ciceronem hiatum 
minus uitauisse: nam et coeuntes litterae, quae „synaloiphai“ dicuntur, etiam leuiorem 
faciunt orationem [...], et nonnumquam hiulca etiam decentfaciuntque ampliora quaedam, 
ut „pulchra//oratione ...[locus corruptus] “. Vnde apparet in concursu uocalium oratores 
saepe synalipha, nonnumquam hiulca quadam pronuntiatione usos esse. 

49. Roman Mulier: „Hiat und Hiattheorie bei Cicero", in: J.Luque Moreno / P.R. Dfaz y Dfaz (ed.), Estudios 

de metrica latina, vol. 2, 1999, 737-746 (multis locis uitiose) 

48. Vt membrum ex incisis (u. supra § 43), sic e membris consistit periodus (Quint. 9,4,124 
sqq.), quam Cicero etiam ambitum aut comprehensionem dicit (orator 221 sqq.). Debet habere 
minimum duo membra, saepe recipit quattuor, ut sit quattuor ... quasi hexametrorum instar 
(Cic. l.c.), aut etiam plura. Ea plenum sensum concludit et spiritus modo terminatur. 
Exemplum affert Isidorus (orig. 2,18) initium Ciceronis Milonianae: „ Etsi uereor, iudices, “ 
ecce unum comma [= incisum ]; sequitur et aliud comma: „ne turpe sit pro fortissimo uiro 
dicere <incipientem timere> et factum est colon, id est membrum, quod intellectum 
sensui praestat; sed adhuc pendet oratio, sicque deinde ex pluribus membris fit periodos, id 
est extrema sententiae clausula: „ita ueterem iudiciorum morem requirunt". Atque hic 
notandum est usum nostrum dicendi discrepare ab antiquis. Nos enim eam continuationem 
orationis periodum dicimus, quae ex enuntiato primario („Hauptsatz“) et secundariis uel 
tertiariis artificiose composita et quasi implicita sit; ueteres contra numeros in membris, 
spiritum in periodo respexerunt, istam de enuntiatorum gradibus doctrinam ne norunt quidem. 

49. Hoc modo oratorie, non „syntactice“, ut nos dicimus, interpunxerunt. Nam inde a saec.V 
p.Ch. seruati nobis sunt codices grammaticorum more punctis distincti. Quam rationem 
distinctionum aut positurarum primus Donatus (saec. IV) explicat ( GL IV 372), interdum 
minus dilucide quam uelim: Distinctio, quae notatur puncto ad summam litteram posito, est, 
ubi finitur plena sententia i.e. periodus; subdistinctio, quae habet punctum ad imam litteram 
positum, est, ubi non multum superest de senetentia, quod tamen necessario separatum mox 
inferendum sit; denique media distinctio respirationis copiam denotat in media sententia (i.e. 
periodo). Ergo haec tria genera punctorum non accuratissime, sed aliquatenus respondere 
uidentur periodis, incisis, membris. Quod ipsum aperte declarat Isidorus (orig. 1,20). 

50. M.B. Parkes: Pause and effect: An introduction to the history of punctuation in the west, 1993 

Schola XIV: De uersibus recitandis 

50. Qua re poesis et carmina ab oratione prosa differunt? In omnibus fere linguis sunt 
carmina quaedam poetica, in quibus sonorum structura lege quadam repetitionis siue 
iterationis tenetur. Velut apud Francogallos certus numerus syllabarum iteratur et in singulos 
uersus cogitur, apud nos Anglosque syllabae acutae grauesque inter se subsequentes 
repetuntur additis homoeoteleutis; in linguis tonalibus toni diuersi ordine quodam recurrunt. 
Graecorum Romanorumque proprium erat syllabarum dimensiones respicere, ut longae 
breuesque certa lege disponerentur, ut in his exemplis simplicissimis (Catuli. 29,1): Quis hoc 
potest uidere, quis potest pati /J /J /J/J //// /J/J /J/J /7 // aut (Plaut. Cure. 147 sq.) PessuKJ) 
heus pessuli uos saluto libens Q D D D D D D D D D DD .//Fit autem haec repetitio tribus 
modis siue gradibus: (1) per pedes aut „metra“, (2) per uersus, (3) per strophas. Per pedes (1) 
et uersus (2) digeruntur notissima genera ut hexametri dactylici et trimetri iambici, per uersus 
(2) et strophas (3) odae Horatianae aliaque lyrica. Rarissime soli pedes carmina faciunt. 

51. In poesi Romanorum uersus fere idem ualent ac membra siue cola in prosa; post eos igitur 
paulum subsistit oratio. Quod intellegitur primum ex eo quod in fine uersus elementum 
anceps est, i.e. tam longa quam breuis syllaba poni potest, deinde quod hiatus permittitur, 
synaliphe uetatur. Quae omnia indicant hoc loco uerborum illam continuationem interrumpi. 
Hoc non item fit in caesuris, quamquam id multi opinantur. Neque enim caesura instituta est 
ut aut uox recreetur aut spiritus resumatur (quod ridiculum esset: post paucas syllabas 
respirare!), sed nil aliud est nisi certus locus in uersus structura, ubi saepissime uerbum 
terminatur, saepe etiam sensus concluditur. Si pausam caesura indicaret, exspectes ibi 
elementum anceps et cetera, quae sunt in fine uersus. Hoc modo igitur legendi sunt uersus, ut 
in fine unius cuiusque paruum interuallum fiat, sic tamen ut etiam membra illa et incisa 
quodam modo distinguantur (cf. Quint. 11,3,6 sq.): Arma uirumque cano [hic incisum finitur] 
Troiae qui primus ab oris //Italiam [incisum] fato profugus [incisum] Lauinaque uenit // 
litora [membrum finitur] ... Cauendum est autem ne post membra plenam pausam faciamus, 
quo uersus periret; sed modulatione uocis ea facile exprimuntur. Ea est enim inde ab Homero 
propria uenustas carminum ut cola et uersus non congruant semper, sed interdum discrepent. 

52. Maxime autem, si recte pronuntiare uolumus, efficere debemus ut accentus naturales 
seruemus. Nam hoc loco in scholis nunc maxime peccatur, ubi „accentus metricus" quidam 
siue „ictus“ uersibus imponi solet, ut facilius pro uersibus agnoscantur. Sic enim loquuntur in 
hexametris (Lucr. 1,1): Aeneadum genetrix hominum diuumque uoluptas, ubi quattuor locis 
accentus uim patitur, qui fuit Aeneadum genetrix hominum ..., aut in illis iambis Quis hoc 
potest uidere, quis potest pati aut in phalaeceis (Catuli. 2,1): Passer deliciae mede puellae. 
Hoc falsum esse multis argumentis comprobatur: 1. e similitudine aliarum linguarum, quarum 
in carminibus nusquam accentus mutantur; 2. e testimoniis grammaticorum Latinorum, qui 
nihil de accentibus mutandis in uersibus praecipiunt; 3. e numeris in eloquentia prosa 
adhibitis, ubi certe non fuit „ictus“; 4. ex historia institutionis scholasticae: Et medio aeuo et 
aetate recentiore usque ad finem decimi sexti saeculi uersus secundum accentus naturales 
legebantur; saeculo decimo septimo demum „ictus“ irrepsit diuulgarique coepit. 

51. Wilfried Stroh: „Arsis und Thesis - oder: Wie hat man lateinische Verse gesprochen?" (primum 1990), 

in: W.St., Apocrypha, 2000, 193-216 

53. Hanc consuetudinem si tollere uolumus, carmina cantui uero accommodare debemus sic, 
ut primum omnes syllabae eodem tono proferamus, deinde acutis - nam flexas ab illis hic non 
distinguimus - acutiores sonos tribuamus, tum denique ad recitationem sine cantu transeamus. 

52. Wilfried Stroh: „Kann man es lernen, lateinische Verse zu sprechen?" (primum 1981), in: W.St., 

Apocrypha, 2000, 245-261 



